ಯು ಕ್ಸಿಯುಹುವಾ

**ಯು ಕ್ಸಿಯುಹುವಾ** (ಸರಳೀಕೃತ ಚೀನೀ: 余秀华; ಸಾಂಪ್ರದಾಯಿಕ ಚೀನೀ: 余秀華; ಪಿನ್ಯಿನ್: ಯು ಕ್ಸಿಯುಹುವಾ; ಪುಟ್ಟು ೧೯೭೬) ಒರ್ತಿ ಚೀನೀ ಕವಿ. ಚೀನಾದ ಹುಬೇ ಪ್ರಾಂತ್ಯೊದ ಝೊಂಗ್ಕ್ಸಿಯಾಂಗ್ ಜಿಲ್ಲೆದ ಶಿಪೈ ಟೌನ್ ಡ್ ಒಂಜಿ ಎಲ್ಯ ಊರು ಹೆಂಗ್ಡಿಯನ್ ಡ್ ಜೀವನ ಮಲ್ಪುವೆರ್. ಅರೆಗ್ ಸೆರೆಬ್ರಲ್ ಪಾಲ್ಸಿ ಉಂಡು, ಅಯಿಟ್ ಅರೆಗ್ ಪಾತೆರರೆ ಬೊಕ್ಕ ಚಲನೆ ಮಲ್ಪೆರೆ ಸಾಧ್ಯ ಇಜ್ಜಿ. ಮುಲ್ಪಲಾ, ಆರ್ ಕಬಿತೆ ಬರೆಯೆರೆ ಮುಂದುವರಿಸವೆರ್; ಜನವರಿ ೨೦೧೫ ಮುಟ್ಟ, ಆರ್ ರಡ್ಡ್ ಸಾವಿರೊಡ್ದ್ ಜಾಸ್ತಿ ಕಬಿತೆಲೆನ್ ಬರೆಯೆರ್.

೨೦೧೪ಡ್, ಅರೆನ ಕಬಿತೆ “ಐ ಕ್ರಾಸ್ಡ್ ಹಾಫ್ ಆಫ್ ಚೀನಾ ಟು ಸ್ಲೀಪ್ ವಿತ್ ಯು” (这是大半个中国去睡你) ನ್ ವೀಚಾಟ್ ಡ್ ಮಸ್ತ್ ಸರ್ತಿ ಪಾಡ್ದೆರ್, ಉಂದು ಅರೆನ ಜನಪ್ರಿಯತೆನ್ ಮಸ್ತ್ ವರ್ಧನೆ ಮಲ್ತ್ಂಡ್. ಅವ್ವೇ ವರ್ಷ ಚೀನಾದ ನ್ಯಾಷನಲ್ ಪೋಯೆಟ್ರಿ ಮಾಸಿಕ ಪತ್ರಿಕೆಡ್ ಆರೆನ ಕಬಿತೆಲು ಪ್ರಕಟ ಆಯಿನೆಡ್ದಾವರ ಆರೆನ ಕೃತಿಲು ನನಲಾತ್ ಪುದರ್ ಪೋಯಿನವು.

"ಸ್ಟಿಲ್ ಟುಮಾರೋ" ಪನ್ಪಿನ ಒಂಜಿ ಡಾಕ್ಯುಮೆಂಟರಿ, ಉಂದೆಟ್ ಅರೆನ ಖ್ಯಾತಿದ ಏರಿಕೆ, ಅರೆನ ಕುಟುಂಬೊದೊಟ್ಟುಗು ಅರೆನ ಸಂಬಂಧ, ಬೊಕ್ಕ ಅರೆನ ಗಂಡನೊಟ್ಟುಗು ವಿಚ್ಛೇದನೊನು ವರ್ಣನೆ ಮಲ್ತೆರ್, ಉಂದು 2016ಡ್ ಬಿಡುಗಡೆ ಆಂಡ್ ಬೊಕ್ಕ ವಿವಿಧ ಚಿತ್ರೋತ್ಸವೊಲೆಡ್ ಪ್ರದರ್ಶನ ಆಂಡ್.

ಲೇಖಕಿ, ಕವಿ, ಬೊಕ್ಕ ಅನುವಾದಕೆ ಫಿಯೋನಾ ಸ್ಜೆ-ಲೊರೆನ್ ಅನುವಾದ ಮಲ್ತಿನ “ಮೂನ್ಲೈಟ್ ರೆಸ್ಟ್ಸ್ ಆನ್ ಮೈ ಲೆಫ್ಟ್ ಪಾಮ್” ಪನ್ಪಿನ ಕಬಿತೆಲೆನ ಬೊಕ್ಕ ಪ್ರಬಂಧೊಲೆನ ಸಂಗ್ರಹೊನು 2021ಡ್ ಆಸ್ಟ್ರಾ ಹೌಸ್ ಪಬ್ಲಿಶಿಂಗ್ ಪ್ರಕಟಿಸಯೆರ್.

## ಜೀವನ ಚರಿತ್ರೆ
**ಹೆಂಗ್ಡಿಯನ್ ಗ್ರಾಮೊಡು ಜೀವನ**

೧೯೭೬ಡ್, ಯು ಕ್ಸಿಯುಹುವಾ ಚೀನಾದ ಹುಬೇ ಪ್ರಾಂತ್ಯೊದ ಝೊಂಗ್ಕ್ಸಿಯಾಂಗ್ ಜಿಲ್ಲೆದ ಶಿಪೈ ಊರುದ ಹೆಂಗ್ಡಿಯನ್ ಗ್ರಾಮೊಡು ಒಂಜಿ ಕೃಷಿ ಕುಟುಂಬೊಡು ಪುಟ್ಟುವೆರ್. ಗರ್ಭಧಾರಣೆದ ಪೊರ್ತುಡು ಬ್ರೀಚ್ ಪ್ರೆಸೆಂಟೇಶನ್ ಬೊಕ್ಕ ಹೈಪೋಕ್ಸಿಯಾಡ್ದ್ ಆರ್ ಸೆರೆಬ್ರಲ್ ಪಾಲ್ಸಿಡ್ ಪುಟ್ಟುವೆರ್. ಉಂದೆಡ್ದ್ ಅರೆಗ್ ಪಾತೆರೆರೆ ಬೊಕ್ಕ ಚಲನೆ ಮಲ್ಪೆರೆ ಕಷ್ಟ ಆಂಡ್.

ಯು ಮಲ್ಲೆ ಆನಗ, ಅರೆನ ಅಂಗವಿಕಲತೆ ಅರೆನ್ ಕೃಷಿ ಬೇಲೆ ಮಲ್ಪೆರೆ ಬೊಕ್ಕ ವಿಶ್ವವಿದ್ಯಾಲಯೊಡು ಅಧ್ಯಯನ ಮಲ್ಪೆರೆಲಾ ತಡೆಯೊಂದಿತ್ತ್ಂಡ್. ಆರ್ ರಡ್ಡನೆ ವರ್ಷೊಡು ಪ್ರೌಢಶಾಲೆ ಬುಡ್ದು ಬೇಲೆ ಇಜ್ಜಂದೆ ಇಲ್ಲಡ್ ಉಂತುವೆರ್. ದುಂಬುಗು ಕಬಿತೆ ಬರೆಪುನವು ಅರೆನ ಮುಖ್ಯ ಆಸಕ್ತಿ ಆಂಡ್.

೨೦೧೫ ಡ್ದ್ ದುಂಬು, ಯು ತನ್ನ ಅಪ್ಪೆ ಅಮ್ಮೆರೆನೊಟ್ಟುಗು ಹೆಂಗ್ಡಿಯನ್ ಗ್ರಾಮೊಡು ಸರಳ ಜೀವನ ಮಲ್ತೊಂದಿತ್ತೆರ್. ಇಲ್ಲಡ್ ಕೆಲವು ಇಲ್ಲದ ಬೇಲೆ ಮಲ್ತೊಂದು, ಮೊಲೊಕುಲೆನ್ ಸಾಂಕೊಂದು, ಕಬಿತೆಲೆನ್ ಬರೆವೊಂದು ಇತ್ತೆರ್. ಹೆಂಗ್ಡಿಯನ್ ಗ್ರಾಮೀಣ ಪರಿಸರೊಡು, ಅರೆನ ಕೆಲಸೊಲೆಗ್ ಪ್ರೇಕ್ಷಕೆರ್ ಇಜ್ಜೆರ್.

## ಕುಟುಂಬ
೧೯೯೫ಡ್, ಯು ೧೯ ವರ್ಸೊದ ಪೊಣ್ಣು ಆನಗ, ಅಲೆನ ಅಮ್ಮೆ ಏರ್ಪಾಡ್ ಮಲ್ತಿನ ಒಂಜಿ ಏರ್ಪಾಡ್ ಮ್ಯಾರೇಜ್ ಗ್ ಒಪ್ಪಿಗೆ ಕೊರ್ತೆರ್. ಯು ಯಿನ್ ಶಿಪಿಂಗ್ ನ್ ಮದಿಮೆ ಆಯೆರ್, ಆರ್ ಅಲೆಡ್ದ್ 12 ವರ್ಸೊ ಮಲ್ಲೆರ್. ಆರ್ ಮಸ್ತ್ ಇಲ್ಲಡ್ ಇಜ್ಜೆರ್; ಅಕುಲು ಒಟ್ಟುಗು ಇತ್ತಿನಗಲಾ, ಅಕುಲು ರಡ್ಡ್ ಜನಲಾ ಎಡ್ಡೆ ರೀತಿಡ್ ಬರ್ಪುಜೆರ್ ಬೊಕ್ಕ ಕೆಲವೊಂಜಿ ಸರ್ತಿ ಜಗಳ ಮಲ್ಪುವೆರ್. ಈ ಮದಿಮೆಡ್ದ್ ಅಕ್ಲೆಗ್ ಒರಿ ಮಗೆ ಪುಟ್ಟುಂಡು. ಯು ಕ್ಸಿಯುಹುವಾ ಬೊಕ್ಕ ಯಿನ್ ಶಿಪಿಂಗ್ ಸೆಪ್ಟೆಂಬರ್ ೨೦೧೫ಡ್ ವಿಚ್ಛೇದನ ಆಯೆರ್.

ಯುನ ಕಬಿತೆ ಸಂಗ್ರಹ ಪ್ರಕಟ ಆಯಿನ ಮುಟ್ಟ, ಅಲೆನ ಅಪ್ಪೆ ಅಮ್ಮೆರ್ ಅಲೆಗ್ ಆರ್ಥಿಕವಾದ್ ಸಹಾಯ ಮಲ್ತೆರ್.
## ಬರವುದ ಅನುಭವ
೧೯೯೮ಡ್, ಯು ಕ್ಸಿಯುಹುವಾ ತನ್ನ ಸುರುತ ಕಬಿತೆನ್ "ಇಂಪ್ರಿಂಟಿಂಗ್ (印痕)" ಪಂಡ್ದ್ ಬರೆಯೆರ್.

2009ಡ್ ನಿಯಮಿತವಾದ್ ಕಬಿತೆ ಬರೆಯೆರೆ ಸುರು ಮಲ್ತೆರ್. ಪ್ರೀತಿ, ದೋಸ್ತಿ, ಜೀವನದ ಅನುಭವೊಲು, ಆರೆನ ಅಂಗವಿಕಲತೆ, ತಪ್ಪಿಸಾವರೆ ಆವಂದಿನ ಊರುದ ಬದ್ಕ್ ಇಂಚಿತ್ತಿ ವಿಷಯೊಲೆನ್ ಆರೆನ ಕಬಿತೆಲೆಡ್ ಒಟ್ಟು ಸೇರಾದ್ ಉಂಡು.

ನವೆಂಬರ್ ೨೦೧೪ಡ್ ಕಬಿತೆ ಮಾಸಿಕ “ಕಬಿತೆ ಪತ್ರಿಕೆ” ಆರೆನ ಕಬಿತೆಲೆನ್ ಪ್ರಕಟ ಮಲ್ತ್ಂಡ್.

ಜನವರಿ ೨೦೧೫ಡ್, ಯುನ ಸುರುತ ಕಬಿತೆ ಸಂಗ್ರಹ, "ದಿ ಮೂನ್ಲೈಟ್ ಫಾಲ್ಸ್ ಆನ್ ಮೈ ಲೆಫ್ಟ್ ಹ್ಯಾಂಡ್ (月光落在左手上)", ಗುವಾಂಗ್ಸಿ ನಾರ್ಮಲ್ ಯೂನಿವರ್ಸಿಟಿ ಪ್ರೆಸ್ ಡ್ದ್ ಪ್ರಕಟ ಆಂಡ್. ಜನವರಿ ೨೮ ತಾರೀಕ್ ದಾನಿ, ಹುಬೇ ಪ್ರಾಂತ್ಯೊಡು ಝೊಂಗ್ಕ್ಸಿಯಾಂಗ್ ಸಿಟಿ ರೈಟರ್ಸ್ ಅಸೋಸಿಯೇಷನ್ ​​ದ ಉಪಾಧ್ಯಕ್ಷೆರಾದ್ ಆರ್ ಆಯ್ಕೆ ಆಯೆರ್. ಅದೇ ವರ್ಷದ ಫೆಬ್ರವರಿಡ್, ಹುನಾನ್ ಲಿಟರೇಚರ್ ಅಂಡ್ ಆರ್ಟ್ ಪಬ್ಲಿಶಿಂಗ್ ಹೌಸ್ ಅರೆನ ಕಬಿತೆಲೆನ ಸಂಗ್ರಹೊನು ಪ್ರಕಟ ಮಲ್ತ್ಂಡ್, “ನನಲಾ ಎಲ್ಲೆ" (摇摇晃晃的纪间)”.

ಮೇ ೧೫, ೨೦೧೬ಡ್, ಯು ಕ್ಸಿಯುಹುವಾನ ಮೂಜಿನೆ ಪುಸ್ತಕ "ವಿ ಲವ್ಡ್ ಅಂಡ್ ದನ್ ಫಾರ್ಗೊಟ್ (我們爱过又忘能)" ಬೀಜಿಂಗ್ ಡ್ ಪ್ರಕಟ ಆಂಡ್. ನವೆಂಬರ್ ೧, ೨೦೧೬ ತಾರೀಕ್‍ದಾನಿ ನಡತಿನ ಮೂಜನೆ ಚೀನೀ "ರೈತ ಸಾಹಿತ್ಯ ಪ್ರಶಸ್ತಿ" ಸಮಾರಂಭೊಡು ವಿಶೇಷ "ರೈತ ಸಾಹಿತ್ಯ ಪ್ರಶಸ್ತಿ"ನ್ ಗೆಂದಿಯೆರ್ ಬೊಕ್ಕ ಒಂಜಿ ಲಕ್ಷ ಯುವಾನ್ ಬಹುಮಾನೊನು ಪಡೆಯೆರ್.

ಮಾರ್ಚ್ ೨೦೨೨ಡ್, ರಷ್ಯಾ-ಉಕ್ರೇನ್ ಯುದ್ಧದ ಪೊರ್ತುಡು, ಯು ದಾಳಿನ್ ಟೀಕೆ ಮಲ್ಪುನ “ಪ್ರಾರ್ಥನೆ” ಪನ್ಪಿನ ಒಂಜಿ ಕಬಿತೆನ್ ಪ್ರಕಟಿಸಯೆರ್. ಉಂದೆಕ್ ಉತ್ತರವಾದ್, ಕೆಲವು ರಷ್ಯಾ ಪರ ಇಂಟರ್ನೆಟ್ ಬಳಕೆದಾರೆರ್ ಅಲೆನ್ ಟೀಕೆ ಮಲ್ತೆರ್. ಚೀನೀ ಸಾಮಾಜಿಕ ಜಾಲತಾಣೊಡು ಮಧ್ಯವರ್ತಿಲು ಆ ಕಬಿತೆನ್ ತೆಗೆತ್ ಪಾಡ್ದೆರ್.
೨೦೧೬ಡ್, ಯುನ ಅಮ್ಮೆರ್ ಶ್ವಾಸಕೋಶದ ಕ್ಯಾನ್ಸರ್ ಡ್ದ್ ತೀರ್ ಪೋಯೆರ್.

## ಉಲ್ಲೇಖೊಲು

ವರ್ಗೊ:ಚೀನೀ ಮಹಿಳಾ ಕವಿಲು
ವರ್ಗೊ:ಚೀನಾ